Läänemaa eakate konverents „Eakad on Läänemaa väärtus“ 2019

Läänemaa pensionäride ühenduse tegevuse eesmärgiks on:

1. Eakate inimeste sotsiaalse turvalisuse tagamine ja nende seltsielu korraldamine, ülemaakondlike ühisürituste korraldamine (tänuüritused, kokkutulekud, konverentsid, näituste külastamised, teatrite ühiskülastused jt.)

2. Abivajajate vanurite hoolekande edendamine.

3. Liikmete ja toetajaskonna ühishuvide esindamine.

Ühenduse liikmed on juriidilised isikud ja seltsingud. Haapsalu linnas ja valdades. Seisuga 01.01.2019 on Läänemaa Pensionäride ühenduse liikmete arv 1087 isikut. Eakate seltsielu korraldamise eesmärgil on organisatsioon tegelenud Läänemaa eakatele ühisürituste korraldamisega.

Konverents "Eakad on Läänemaa väärtus" toimub iga kahe aasta järel, kus arutatakse eakate elukorraldust puudutavaid küsimusi.

Konverents toimus Haapsalu kultuurikeskuses 1. oktoobril 2019, tähistamaks eakate päeva.

Projekti eesmärk ja tulemused: Aktiivsena vananemist, sh vanusesõbraliku ühiskonna kujundamist ning vanemaealiste elukvaliteedi ja võrdsete võimaluste kindlustamist toetavad tegevused aitavad kaasa eakate elukvaliteedi parandamisele ja laiendavad eakate silmaringi. 200 Läänemaa eakat on kogukonnaliikmete oskuste ja teadmiste kasvu ning tõhusama koostöö kaudu tugevdanud kogukonna identiteeti ja saanud teadmised.

Konverentsil kajastatud teemad:

Valter Parve (Pärnu) - Põlvkondadevaheline sidusus ja väärtushinnangud

Signe Riisalu (sotsiaalministeerium) - Eakate pikaajaline hooldus

Kohalikud vabatahtlikud: Mai Jõevee, Leini Vahtras: Eakate elukorraldus ja kaasa haaratus kogukonna ellu, kogukonna identiteedi tugevdamine. Kogemuste jagamine.

Projekti rahastab: Hasartmängumaksust sotsiaalvaldkonna projektide toetamine